ཞུས། དཔའ་རིས་དམ་ཆོས་ལ་ཤོད། རྒྱུད་
པའི×ཁྱོད་ཀྱིས་གསང་སྟོན་བྱེད་དགོས་གསུངས་པར་བརྗེད་ནས་དམ་ཆོས་མ་བཤད།
156

རྒྱུད་པའི་དེར་ཁྱོད་ལ་ཨ་ལགས་ཚང་གིས་བསྙེན་རྫོགས་ཞིག་སྒྲུབ་རྒྱུའི་གསང་སྟོན་
ཞིག་བྱེད་དགོས་བྱས། ༈ དུས་འཁོར་ཊཱིཀ་ཆེན་ལ་ལུང་ཡོད་མེད་དོགས་པ་ཡོད། ཡིན་
ཀྱང་ཕྱོགས་ཐམས་ཅད་ན་གནང་གི་ཡོད་གསུངས། ཞལ་རྣམ་འགྱུར་རྒྱུན་དཀོན། ངས་
སྐུ་ཕྱོགས་ལ་སྙན་གསན་ཕབ་པར། དེ་བཀའ་ཡང་དོགས་ཟེར་གི་མོད་དེ། རིམ་པས་
ལན་བླངས་ན་ཆོག་ཕེབས་གསུངས། ༈ སྐུ་ཕྱོགས་ནས་ཕྱག་སྐབས་འགར་ལས་ཆོག་ངོ་
ལྟར་དང་། སྐབས་འགར་ཕྱག་བསྒྲིགས། བར་ཆད་དྲི་བ་དང་གཉིས་ཕྱག་འཚལ་བཅུ་
གཅིག་གི་ནང་མི་ཐེབ་པས་དགོས་ཡང་མི་དགོས་པ་ལྟ་བུ། བུ་སྟོན་ལས་ཆོག་ཏུ་མི་
གསལ་ཡང་། འདི་ན་ཡོད་པས་སྐུ་ཕྱོགས་ནས་སྐབས་འགར་གནང་། སྐབས་སྐབས་མི་
གནང་སྟེ། དེ་རིང་བྱས། རྩ་ཕ་གུའི་སྟེང་འོག་ཁྱད་པར་མེད། བསྣོལ་བ་བསྒྲུབ་བྱ་ཕན་
ཚུན་སེམས་མཐུན་ཆེད། རྩེ་བླ་མར་བསྟན་པ་མཁན་པོ་རང་ལ་ཐུགས་མཉེས་པའི་དོན།
ཁ་སྐོང་ཆོས་བཅུ་གསུམ་ལས། ཉེས་བྱས་ཡན་ཆད་ཀྱི་འཁྲུལ་བཅས་མ་ཡིན་པ་འདི་
ཤིན་ཏུ་དཀའ་ཡང་ལྟུང་ཐུན་བྱིན་རླབས་ཀྱིས་ལས་བརྒྱ་རྩ་གང་བྱེད་ཀྱང་མི་སྒྲིབ་པས་
དེ་ཚང་། རི་ཁྲོད་ན་གསོ་སྦྱོང་ལ་གནས་བཅུ་གསུངས་པ་མཛོད་དགེ་ཨ་ཁུ་ཚང་གི་ཕྱག་
ལེན་ཡིན། དེ་གནས་བརྟན་རྣམས་སྤྱན་དྲངས་ནས་དེ་དང་མཉམ་དུ་གསོ་སྦྱོང་བྱས་པ་
ལྟ་བུའི་ལེགས་པོ་ཞིག་རེད་ཅེས་ཨ་ལགས་ཚང་གི་ཐུགས་ལ་བབས་དེ་ལྟར་བྱས་ནས་
སྔོན་དུ་གསོ་སྦྱོང་དང་ལྟུང་ཐུན་བྱིན་རླབས་སོགས་བྱས་ཏེ། དེ་རྗེས་བསྒྲུབ་ཀྱང་ཆོག་
མོད་ཀྱང་ད་ལན་དེ་བྱས་ན་སྟོང་འགྲོ། ༈ རི་དགོན་གང་དུ་གནས་པ་ཇི་ལྟར་ཡང་དཔེ་
བལྟས་རེ་དང་། རྒྱུན་དུ་དྲན་ཤེས་བསྟེན་རྒྱུ་ལ་རེམ་ཞེས་ཞལ་ཏ་གནང་བ་ཐོས། སྡེ་དགེ་
བཀའ་འགྱུར་སི་ཏུས་ཞུས་དག་བྱས་ནས་དཀར་ཆག་བརྩམས། བསྟན་འགྱུར་ཞུ་དག་
བླ་མས་བྱས། ཨ་རིག་རབ་འབྱམས་པས་སྐུ་ཕྱོགས་ལ་གང་དག་ཞུས་པར། སི་ཏུ་མཁས་
གི་མོད་གསུངས་པ་ལས་གཞན་མི་གསུངས། དགེ་རྩེ་ལི་ཐང་ནས་བསྡད། སྔོན་དཔོན་
157

ཚང་དུ་ཡོང་དུས་མཚན་ཉིད་རྩོད་པར་ལྟ་འདོད་ཟེར་ནས་གྲྭ་བ་འགའ་རྩོད་འཇུག་པར་
ཁྱབ་མཐའ་བཀོད་དེ་ཆོས་འཁོར་ལ་དབྱེ་ན། དྲང་ངེས་གཉིས་ཟེར་གསུངས། ༈ འདིར་
ཟུང་འཇུག་མ་ཐོབ་བར་དུ་བདེན་འཛིན་མི་སྤོང་། ཞེས་གསུངས་པའི་མཚམས་འདིར་
ཁས་ལེན་མི་མཐུན། རང་ལུགས་ཁས་ལེན་གྱི་རྒྱུན་ལ་འདི་སྤང་བ་ཟུང་འཇུག་ལ་བྱེད།
ལུགས་ལྡོག་གི་ཉེར་ཐོབ་ནས་བདེན་འཛིན་སྤོང་། འདིར་ཕག་མོ་ལྷ་ཉེར་གཅིག་གི་
དབང་དུ་བྱས་པ་ལས་གཞན་ལ་རང་རང་གི་ལྷ་གྲངས་བྱེད། ༈ སྨྱུག་ཁབ་སྦྲུལ་ཤད་ཀྱི་
གློར་བརྒྱབ་ན་རྙེད་སླ་བའི་ཁྱད་ཡོད། སྤྱི་དོན་ངེས་དོན་གཉིས་དང་། དེའི་དབྱེ་བར་རྒྱུད་
མེད་པས་ཁྱབ། བུ་དང་ཚ་བོ་ཚ་མོའི་ཚུལ་དུ་སྤྲོ་བ་ལེའུ་གསུམ་པའི་ཕྲ་ཐིག་སྦས་བཤད་
ཅིག་ན་ཡོད། ༈ ལེའུ་བཅུ་བ་པར་གསར་ཉིས་བརྒྱ་ཉེར་གཉིས་པར། ལྟོས་པས་ཏེ་ལྟོས་
ན་བྱ་རྐང་མ། ༈ ཉིས་བརྒྱ་ཞེ་ལྔ་བར་ལེའུ་བཅུ་གཅིག་པའི་མཆན་དུ་རིམ་པ་གསུམ་
པའི་སྒྱུ་མའི་སྐུ་དོན་གྱི་འོད་གསལ་མངོན་དུ་བྱས་པའི་དུས་སུ་ནམ་མཁའ་ལ་འཇའ་
ཡལ་བ་ལྟར་འགྱུར་ལ། རིམ་པ་ལྔ་བ་སློབ་པའི་ཟུང་འཇུག་གི་སྒྱུ་མའི་སྐུ་ནི་འོད་གསལ་
དུ་ཞུགས་ནས་འཇའ་ཡལ་བ་ལྟར་མི་འགྱུར་བས་རྒྱུད་འགྲེལ་བར་སྒྱུ་མའི་སྐུ་འོད་
གསལ་དུ་འཇུག་པར་བཤད་པ་ཐམས་ཅད་རིམ་པ་གསུམ་པའི་སྒྱུ་མའི་སྐུ་ལ་གོ་བར་
བྱའོ། །ཞེས་སོ། ། ༈ ཉིས་བརྒྱ་རེ་གཉིས་པར་ལེའུ་བཅུ་གཉིས་པའི། སྒྲོན་གསལ་ལས། སྒྱུ་
མའི་རང་བཞིན་གྱི་སྐུ་འདི་ཉིད་འོད་གསལ་བས་རྣམ་པར་སྦྱངས་པས་ཞེས་དང་།
མཆན་ལས། སྦྱངས་པས་ཏེ་དག་པར་བྱས་པ། ཞེས་དང་། ཟུར་མཆན་ལས། མཚན་སོ་
གཉིས་ཀྱིས་བརྒྱན་པ་དང་། འོད་ཀྱིས་འཇིག་རྟེན་གྱི་ཁམས་འགེངས་པས་སྐུ་ལུས་འདི་
ཉིད་འོད་གསལ་དུ་དག་པར་བྱེད་པར་གསུངས་པས་འདི་རིམ་པ་གསུམ་པའི་སྒྱུ་ལུས་
ཡིན་ལ། ཞེས་གསུངས། ཉིས་བརྒྱ་གྱ་གསུམ་པར། ཐམས་ཅད་དུ་ནི། ལའི་དོན་ནོ། །ཞེས་
པར། ཐམས་ཅད་དུ་ནི་ཐམས་ཅད་ལའི་དོན་ནོ། ། ༈ སུམ་བརྒྱ་སོ་བཞི་བར་ལེའུ་བཅུ་
158

བཞི་བའི་ཟུང་འཇུག་གི་སྐུ་དེ་རིམ་པ་གསུམ་པའི་སྒྱུ་ལུས་ལྟར་དོན་གྱི་འོད་གསལ་གྱི་
དུས་སུ་དག་ནས་འགྲོ་བ་ཡང་མིན་པར་དེ་ཐོབ་ནས་རིགས་འདྲ་རྒྱུན་མི་འཆད་པར་
འཇུག་པའི་རིམ་པ་གསུམ་པའི་སྒྱུ་ལུས་མཆོག་ཏུ་གྱུར་བའི་ཁྱད་པར་ཡིན་ནོ། །ཞེས་
གསུངས། ༈ བཞི་བརྒྱ་བཅུ་གཅིག་ལེའུ་བཅོ་ལྔ་བར། ཤིན་ཏུ་སྟེ། ཕུལ་དུ་བྱུང་བའི།
[ཁྱད་པར་གསུངས་པའོ། །] ༈ རྒྱུད་ལེའུ་བཅུ་དྲུག་པར། ༦༢འགྲེལ་བར་བསྟུན་ན་སྔགས་
ཀྱི་སེམས་དཔའ་ཞེས་པའི་དས་འཕུལ་མ་དག ༈ བཞི་བརྒྱ་ཞེ་གཅིག་པར། རིགས་ཀྱི་
དབྱེ་བ། སྟེ་ཕྱེ་བས་ལ། རིགས་ཀྱི་དབྱེ་བ་སྟེ་རིགས་ཀྱི་ཕྱེ་བས། ༈ བཞི་བརྒྱ་ཞེ་གཉིས་
པར། རང་འདྲའི་ཡེ་ཤེས་པ་དབབ་པར་བྱས་པ་སྟེ། བཅུག་ནས། ཞེས་གཉིས་བྱུང་བར།
ཡེ་ཤེས་པ་དབབ་པར་བྱས་པ་སྟེ། ཡེ་ཤེས་པ་བཅུག་ནས། ཡང་དེར་དཀྱིལ་འཁོར་རྫོགས་
པར་བྱས་པ་སྟེ། བསྒྲུབ་པས། །ཞེས་པར། དཀྱིལ་འཁོར་རྫོགས་པར་བྱས་ཏེ་དཀྱིལ་འཁོར་
སྒྲུབ་པས། ཡང་དེར་ཡེ་ཤེས་པ་རྫོགས་པ་སྟེ། གྲུབ་ཟིན་པར་གྱུར་བ། ཞེས་པར། ཡེ་ཤེས་
བ་རྫོགས་པ་སྟེ། ཡེ་ཤེས་པ་གྲུབ་ཟིན་པར། ཡང་དེར། ནམ་མཁའི་དཀྱིལ་འཁོར་ལ་དེ་སྟེ་
ནམ་མཁའི་དབྱིངས་ཀྱི་སངས་རྒྱས་ཀྱི་ཞིང་རྣམས་ན་བྱས། ༈ བཞི་བརྒྱ་ཞེ་བཞི་བར།
དེ་བཞིན་དུ་སྟེ་དེ་ཁོ་ན་བྱ། དེར། ལས་ཐམས་ཅད་ཀྱི་གོ་འཕང་སྟེ་གནས། ཞེས་པར།
ལས་ཐམས་ཅད་ཀྱི་གོ་འཕང་སྟེ། ལས་ཐམས་ཅད་ཀྱི་གནས། ༈ བཞི་བརྒྱ་ཞེ་ལྔ་བར།
ཚོན་རྩིའི་ཕུང་བོ་སྟེ་ཚོགས། ཞེས་པར། ཚོན་རྩིའི་ཕུང་བོ་སྟེ་ཚོན་རྩིའི་ཚོགས། བུམ་པ་
ལ་བྲིས་པའི། མཚན་མ་དང་། ཞེས་ཡོད། ༈ བཞི་བརྒྱ་ཞེ་བདུན་པར། གཅིག་ཏུ་བྱས་པ་
སྟེ། བསྲེས་པ་ཞེས་པར། གཅིག་ཏུ་བྱས་པ་སྟེ་གཅིག་ཏུ་བསྲེས་པ། ༈ བཞི་བརྒྱ་ཞེ་བརྒྱད་
པར། སྦྱིན་སྲེག་རྫོགས་པ་སྟེ་བཤད་ཟིན་ནས། ཞེས་པར། སྦྱིན་སྲེག་རྫོགས་པ་སྟེ་སྦྱིན་
སྲེག་བཤད་ཟིན་ནས། ༈ བཞི་བརྒྱ་ཞེ་དགུ་བར། དབབ་པའི་རྡོ་རྗེས་གཟུང་བར་བྱ་ཞིང་
སྟེ། བྱིན་གྱིས་རླབས་པའི་སྒོ་ནས། ཞེས་པར། དབབ་པའི་རྡོ་རྗེས་གཟུང་བར་བྱ་ཞིང་སྟེ་
159

དབབ་པའི་རྡོ་རྗེས་བྱིན་གྱིས་རླབས་པའི་སྒོ་ནས། ལུས་ལ་སོགས་པའི་ཡུལ་དེ་གནས་
དེ་
གསུམ་ལ་ཞེས་པར། ལུས་ལ་སོགས་པའི་ཡུལ་ཏེ། ལུས་ལ་སོགས་པའི་གནས་གསུམ་ལ་
ཡེ་ཤེས་འབེབས་པ་དེའི་ཡན་ལག་ཏུ་སྟེ་སྔོན་ཏུ་འགྲོ་བའི་ཞེས་པར། ཡེ་ཤེས་འབེབས་
པ་དེའི་ཡན་ལག་ཏུ་སྟེ། ཡེ་ཤེས་འབེབས་པ་དེའི་སྔོན་དུ་འགྲོ་བའི། དེ་བཞིན་གཤེགས་
པ་དེ་རྣམས་ཀྱི་ལུས་ཏེ་སྐུ་དང་། ངག་སྟེ་གསུང་དང་། སེམས་ཏེ་ཐུགས་ཀྱི་ཞེས་པར། དེ་
བཞིན་གཤེགས་པ་དེ་རྣམས་ཀྱི་ལུས་ཏེ་དེ་བཞིན་གཤེགས་པ་དེ་རྣམས་ཀྱི་སྐུ་དང་།
བཞིན་གཤེགས་པ་དེ་རྣམས་ཀྱི་ངག་སྟེ་དེ་བཞིན་གཤེགས་པ་དེ་རྣམས་ཀྱི་གསུང་དང་།
དེ་བཞིན་གཤེགས་པ་དེ་རྣམས་ཀྱི་སེམས་དང་དེ་བཞིན་གཤེགས་པ་དེ་རྣམས་ཀྱི་
ཐུགས་དང་། ཞེས་འཕར་མའོ། །དེ་སྟོན་པ་སྟེ་མཚོན་པར་ཞེས་པར། དེ་སྟོན་པ་སྟེ། དེ་
མཚོན་པར། ༈ བཞི་བརྒྱ་ལྔ་བཅུ་བར། བདག་ཉིད་གཙོ་བོར་བྱས་པ་དང་། རང་གི་ཕྱག་
རྒྱའི་ལུས་དང་། ངག་དང་། ཡིད་གཅིག་ཏུ་སྟེ་སྙོམས་པར་འཇུག་པའི་བྱ་བ་ལ་མཚུངས་
པར་བྱས་ཏེ། ཞེས་པར། བདག་ཉིད×ཕྱག་རྒྱ྾གཅིག་ཏུ་སྟེ། བདག་ཉིད×ཡིད་སྙོམས་
པར་འཇུག་པའི་བྱ་བ་ལ་མཚུངས་པར་བྱས་ཏེའམ། ཡང་ན་སོ་སོར་སྦྱར། སྙོམས་པར་
འཇུག་པ་ལས་བྱུང་བའི་ཡུངས་ཀར་ཏེ། སྙོམས་པར་འཇུག་པ་ལས་བྱུང་བའི་བྱང་ཆུབ་
ཀྱི་སེམས། ཡང་དེར། སློབ་མ་ལ་དབང་བསྐུར་བའི་ཕྱིར་བརྡེག་པར་བྱ་ཞིང་སྟེ། སློབ་མ་
ལ་དབང་བསྐུར་བའི་ཕྱིར་བསྐུལ་བར་བྱའོ། །བུམ་པ་རྣམས་དམ་ཚིག་མཆོག་རྣམས་
ཀྱིས་ཏེ་སྤྱན་ལ་སོགས་པས། ཞེས་པར། བུམ་པ་རྣམས་དམ་ཚིག་མཆོག་རྣམས་ཀྱིས་ཏེ།
བུམ་པ་རྣམས་སྤྱན་ལ་སོགས་པས། སྤྱན་ལ་སོགས་པའི་བཟུང་བར་མཁས་པ་སྟེ་སློབ་
དཔོན་གྱིས་ཞེས་པར། བཟུང་བར་མཁས་པ་སྟེ་བཟུང་བར་སློབ་དཔོན་གྱིས། བཞི་བརྒྱ་
ང་གཅིག་པར། སློབ་མ་བློ་བརྟན་ཏེ་མ་ཡེངས་པར། ཞེས་པར། སློབ་མ་བློ་བརྟན་ཏེ་སློབ་
མ་མ་ཡེངས་པར་དེ་འདྲ་ཤིན་ཏུ་མང་། ༈ ལེའུ་བཅུ་བདུན་པར། དམ་ཚིག་དེ་བརྒྱད་ལ་
160

གསང་འདུས་པས་ཀྱང་སྤྱད་པར་བྱ་བ། ཞེས་པའི། དཔར་གསར། རྒྱུད་ངོ་བོ་ཉིད་སོགས་
གཉིས། དོན་བསྡུ་བ་ཁུངས་དང་བཅས་པ་ཞེས་པའི། རྒྱུད་སེམས་ཅན་སོགས་བཞི་སྟེ། ༈
འགྲེལ་བར། བཞི་བརྒྱ་གྱ་བཞི་བའི། སེམས་ཅན་ཀུན་ལ་ཞེས་བྱ་བ་ལ་སོགས་པས་ནི།
ཞེས་གསུངས་པས་སོ། །དེས་ན་རྒྱུད་ཀྱི་སྦྲུལ་ཤད་སེམས་ཅན་ཞེས་པའི་གོང་དུ་ལེན།
མཛོད་དགེར་རྗེས་མ་དེ་གནང་། འདིར་ཨུ་མ་ལ་དབུ་མ་མ་དག ༈ འཕོ་ཊིཀ་ཏུ་གཏུམ་
མོ་མེད་པར་བུམ་པ་ཅན་གསུངས་ལ། འདིར་གཏུམ་མོ་ཡོད་པ་གཉིས་ཀའི་རླུང་ཕྱིར་མི་
འཇུག་པར་ནང་དུ་སྡོམ་པར་ཁྱད་མེད་པས་ཡིན། མར་ལུགས་ཀྱི་སྐབས་ཀྱི་ཤོག་དྲིལ་
བཞི་ཟེར་བ་འདིའི་ལུང་ཡང་དྲི་མེ་ཞིག་ཡོད། ཆོས་དྲུག་དང་འཇིགས་བྱེད་ལྟ་བུའི་འཕོ་
བར་རང་ཡིད་དམ་དུ་ངེས་པར་བསྒོམ་དགོས། འོད་དཔག་མེད་དང་བྱམས་པ་ལྟ་བུར་
རང་ཐ་མལ་བའི་སྤྱི་བོར་བསྒོམ་ཀྱང་རང་ལྷར་བསྒོམ་པ་ཡོད་པ། འཇག་ཚུགས་མ་ལྟ་བུ་
འདིའི་བཤད་པར་སྦྱངས་དུས་མི་བརྗོད་གསུངས་ཡང་། བླ་མའི་གསུང་བཤད་ལ་སྦྱངས།
ཨཱ་ཧིག་ཅེས་ཨཱ་རིང་བོ་བྱས་ནས་བརྗོད་པར་གསུང་ཚོད་ཡིན། ཐལ་མོ་གཉིས་བཀན་
པའི་སོར་མོ་མཐེ་བོའི་སྟེང་བཀུགས་ལ་ཨཱ་ཧིག བྲག་དཀར་དཀའ་བཅུའི་བླ་མ་ཀླུ་
འབུམ་རི་ཁྲོད་པ་འོད་དཔག་མེད་ལའང་ཨཱ་ཧིག་བརྗོད་གསུངས། ༈ རླུང་དབུ་མར་
ཞུགས་གནས་ཐིམ་པའི་མ་ནུས་པའམ། ཐུབ་པ་ཚོས་མ་བྱས་པ་ལས་གྲོང་འཇུག་གི་ཁྲིད་
མེད་པ་མིན། རླུང་དབུ་མར་ཞུགས་གནས་ཐིམ་གསུམ་བྱེད་ཐུབ་པ་ཞིག་གིས་འཕོ་བ་
ཁྱད་པར་ཅན་དང་གྲོང་འཇུག་ནུས། ཞིབ་པར་གཞན་དུ་བཤད་པ་འཕོ་ཊིཀ་ཡིན་མོད།
ཉམས་ཚད་བྱས་ནས་སྡུག་ཚོད་འཛིན་རྒྱུ་རེད། རིགས་མཐོན་པོ་སོགས་ཀྱི་ལུས་གཙང་
མ་ལས་ལ་སྦྱར། གྲོགས་ཀྱིས་བུ་ཆུང་གསོ་བ་བཞིན་དུ་གླ་བྱེད་གསུངས་པས་ཚོད་བཟུང་
ཙམ་ལས་རྐྱེན་ཐེག་པའི་བར་དོ་གསར་རྙིང་དོ་དམ་ལེགས་པར་མ་བྱས་ན་འཕེན་ལེན་
ལ་མི་ཉན། སྔ་མའི་ཡོན་ཏན་ཐམས་ཅད་རྟེན་གསར་བར་ཡོད། གཞིའི་དངོས་པོའི་
161

གནས་ཚུལ་རྩ་རླུང་ཐིག་ལེ། ལམ་བགྲོད་པའི་རིམ་པར་ནཱ་རོ་ཆོས་དྲུག འབྲས་བུས་
མངོན་དུ་བྱེད་ཚུལ་ལག་རྗེས་ཟུང་འཇུག ཀ་དཔེ་གཉིས་ཟེར་བ་ཡོད། འདི་གསུངས་པ་
བཀའ་དྲིན་ཆེ། ཕལ་མོ་ཆེས་རྗེས་གཏེར་མ་མ་གཟིགས་རྒྱུ་རེད་སྙམ་ཡོད་ཤས་ཆེ། ངས་
སྔར་གཞན་ལ་བརྟེན་ནས་ཡིད་ཆེས་གསུམ་བཞི་ཚད་མ་བཞི་ཉན་བཤད་ཀྱང་མཇུག་གི་
གསུང་འདིའི་བབས་ལ་བརྟགས་ན་ཆོས་དྲུག་གཏུམ་མོ་བདེ་དགྱེས། སྒྱུ་ལུས་གསང་
འདུས། བསྲེས་པ་རྒྱུད་སྡེ་བའི་ཁུངས་གསུམ་ཡིད་ཆེས་པ་ལ་བྱེད་དམ་གསུངས། འདིའི་
བཤད་ལུང་སྔ་མོ་དགོན་འདི་ན་སྐྱབས་མགོན་རྡོ་རྗེ་འཆང་། བསོད་གྲགས་རྡོ་རྗེ་འཆང་།
བྲག་དཀར་དཀའ་བཅུ་རིན་པོ་ཆེ། ཐུའུ་བཀྭན་རིན་པོ་ཆེ་སོགས་བཞུགས་པ་མང་ཡང་
ཞུ་མ་ཐུབ། རྗེས་བྲག་དཀར་འདིར་གདན་དྲངས་ནས་བདེ་གསང་འཇིགས་གསུམ་གྱི་
བསྐྱེད་རྫོགས་སོགས་ཞུས་དུས། གནང་རྒྱུ་བྱས་ཡོད་ཀྱང་དགུང་ལོ་བདུན་ཅུའི་ནང་
ཞིག་ཡིན་པས་ཕེབས་ཁར་ཐུག ཧོར་ཚང་རིན་པོ་ཆེ་ཆོས་དྲུག་ཐུན་གཅིག་ལ་ཉམས་
སུ་ལེན་ཚུལ་གྱི་ཁྲིད་ཅིག་དགོས་གསུངས་ནས་ཀུན་བཟང་བའི་ཟིན་བྲིས་སྟེང་ནས་
གནང་སྟེ་ཕེབས་ཁར་དེས་ཆོག་གསུངས་ནས་མ་གནང་། དབུས་ལ་སོང་དུས་བཞུགས་
པ་མང་ཡང་ཞུ་མ་ཐུབ། ཕྱིས་པཱ་རིན་ཐོ་ཡོན་དབུས་ལ་འགྲོ་དུས་བཅོལ་ནས་རྒྱལ་སྲས་
ཚང་ལས་ཉན་འོང་བ་དེ་ལས་བདག་གིས་ཐོབ། རྒྱལ་སྲས་ཚང་གིས་ལྕང་སྐྱ་རོལ་བའི་
རྡོ་རྗེ་ལས་གསན་ཚོད་ཡིན། ཨ་བའི་སྐད་དང་ཁ་ཆེམས་རླུང་ལ་བཤད་མ་ཐུབ་ནའང་
རྒྱུན་མ་ཆད་ཙམ་རེ་བྱས་ན་སླར་རྒྱལ་བ་དགྱེས་པའི་ལམ་ལ་ཉམས་ལེན་བྱེད་མཁན།
དེ་དོན་རྒྱལ་བའི་དགོངས་པ་བཞིན་དུ་སྟོན་མཁན་དེའི་ཕྱག་ཏུ་རྒྱུན་འཕྲོད་ཚེ་སེམས་
ཅན་མང་བོའི་ཉེར་འཚོར་འགྱུར་སྙམ་ནས་རྒྱུན་ཐོབ་མ་ཐོབ་ཀྱི་ཁྱད་པར་དང་། རྒན་
གཞོན་ཞིག་གི་ཁྱད་པར་གྱིས་ཐོན་གསུངས་པ་ལྟར་ཕུལ་བ། མར་མིའི་ཐུགས་བཅུད་
འདིའི་སྟེང་ནས་ད་རེས་སེམས་སྟེང་ལ་བག་ཆགས་བཞག དེ་གོང་ནས་གོང་དུ་སྤེལ་
162

བ་ལ་ཐོས་བསམ་གལ་ཆེ་བས་ཐོས་བསམ་ནཱ་རོ་ཆོས་དྲུག་འདི་གཅིག་པུར་མིན་ཡང་
གཞན་དང་གཞན་ལ་ཐོས་བསམ་བྱས་མི་དགེ་བའི་བག་ཆགས་རིགས་མཐུན་གྱིས།
རིགས་མཐུན་གསོས་འདེབས་པ་གསུངས་མོད། ཁྱད་པར་རྗེ་རྒྱལ་བ་གཉིས་པའི་རིང་
ལུགས་འདི་ལ་ཚིག་གཅིག་འཆད་ནའང་རྒྱལ་བའི་གསུང་རབ་ཐམས་ཅད་དེའི་སྟེང་
འཁྱེར་ཤེས་པ་ཞིག་དགོས་པས་གཞུང་གང་ལ་ཐོས་བསམ་བྱས་ནའང་དེས་བག་ཆགས་
གསོ་ཐུབ་པས་ན་དེ་ལྟ་བུའི་སྒོ་ནས་རྣམ་པ་ཐམས་ཅད་མཁྱེན་པའི་གོ་འཕང་དམ་པ་མྱུར་
དུ་ཐོབ། གོ་འཕང་མཆོག་དེ་མ་ཐོབ་པའི་ཚེ་རབས་ཐམས་ཅད་དགེ་རྩ་འདིའི་མཐུས་
སེམས་ཅན་རྣམས་ལ་གང་ལ་གང་འཚམས་ཀྱི་ཕན་བདེ་བྱེད་ནུས་པའི་བསྔོ་སྨོན་རྣམ་
པར་དག་པས་མཚམས་སྦྱོར་མཛད་པར་ཞུ་ཞེས་བསྩལ་ཏོ། །རྗེ་བླ་མ་ཤེས་རབ་རྒྱ་མཚོ་དཔལ་
བཟང་བོས་འབྲེལ་བ་བཞི་སྦྲགས་སྔ་ཕྱིར་གསན་པའི་ཟིན་བྲིས་ཕྱོགས་གཅིག་ཏུ་དཔར་དུ་འཁོད་
པའི་སྐབས་ཕྱག་བྲིས་ཧ་ཅང་ཞིབ་དྲགས་པའི་སྟབས་དག་མིན་ཡོད་ཚེ་མཁྱེན་དགོངས་ཅན་རྣམས་
ཀྱིས་དཔྱད་པར་ཞུ།